Mae **Imani Jacqueline Brown** (ganwyd 1988) yn ymchwilydd ac yn arlunydd o New Orleans, UDA. Fe'i gwobrwydwyd am ei gwaith gyda'r teitl 'Arlunydd Dyflwydd Whitney yn 2017. Yn 2017, roedd hi'n byw yn U-jazdowski yn Warsaw. 

Mae hi'n defnyddio ei hymchwil i ymchwilio yn ddyfnach trwy ei diddordeb mewn camweddau a thor-cyfraith economaidd, cymdeithasol ac amgylcheddol echdyniad (*extractivism*).

Gyrfa
-----

Graddiodd o Brifysgol Columbia, a Goldsmiths, Prifysgol Llundain. Mae hi'n aelod o Bensaernïaeth Fforensig, sef grŵp ymchwil amlddisgyblaethol wedi'i leoli yn Goldsmiths, Prifysgol Llundain sy'n defnyddio technegau a thechnolegau pensaernïol i ymchwilio i achosion o drais y wladwriaeth a thorri hawliau dynol ledled y byd.

Mae Brown hefyd yn ymwneud â'r sefydliadau / grwpiau canlynol: Sefydliadau Cymdeithas Agored, *Fossil Free Fest (FFF)*, Y Coleg Celf Brenhinol, ac Amgueddfeydd Meddianol (*Occupy Museums*).

### Sylfeini Cymdeithas Agored - Ymchwilydd

Roedd hi'n ymchwilydd Sefydliadau Cymdeithas Agored 2019. Rhwydwaith rhoi grantiau yw Open Society Foundations (OSF), a alwyd yn wreiddiol yn Sefydliad y Gymdeithas Agored (Open Society Institute), ac a sefydlwyd gan y busneswr George Soros. Mae 'r OSF yn cefnogi grwpiau cymdeithas sifil ledled y byd yn ariannol, gyda'r nod penodol o hyrwyddo cyfiawnder, addysg, iechyd y cyhoedd a'r cyfryngau annibynnol.

Mae hi'n parhau i ganolbwyntio ar ei diddordebau - sy'n cynnwys ymladd yn erbyn yr anghydraddoldeb economaidd a grëir gan or-ddefnyddio tanwydd ffosil. Mae hi'n astudio'r anghydraddoldeb hwn trwy dechnegau mapio y dysgodd fel myfyriwr a cheisia ddileu'r anghydraddoldeb hwn drwy ymwneud â sut mae'n galluogi ac yn caniatáu i gorfforaethau barhau i elwa ar eraill, yn ariannol.

### Gwyl Heb Ffosil - Sylfaenydd, Cyfarwyddwr Artistig

Mae'r Ŵyl Heb Ffosil (*Fossil Free Fest*) yn ŵyl sy'n darparu lle diogel i drafod faint o angenrheidiau heddiw sy'n cael eu hariannu trwy arian gan y rhai sy'n echdynnu tanwydd ffosil. Cred Brown bod y weithred o "roi" hefyd yn rhoi straen ar gymdeithas, gan fod y corfforaethau hyn yn cymryd o'r amgylchedd; fodd bynnag, maent hefyd yn rhoi yn ôl i'r gymdeithas. Mae'r dull "elusenol" yma'n ddadleuol a dyna'n union pam y creodd Brown yr FFF. Yn 2019, derbyniodd Brown y gymrodoriaeth AFIELD am ei gwaith. Yn ogystal, Brown yw Cyfarwyddwr yr Ŵyl hon, fel rhan o'i gwaith gydag Antena.

### Antena - Cyfarwyddwr Rhaglenni

Mae Antenna yn sefydliad sy'n mynd ati i gynorthwyo awduron ac artistiaid yn ardal New Orleans, LA. Dyma sut mae'r sefydliad yn bwriadu cadw diwylliant dinas New Orleans yn fyw. Hi oedd Cyfarwyddwr Rhaglenni Antena.

Bywyd personol
--------------

Mae Brown wedi datblygu diddordeb mewn ffotograffiaeth ffilm.

Cyfeiriadau
-----------

1. ↑  "people - Sharjah Art Foundation". *sharjahart.org*. Cyrchwyd 2021-04-24.
2. ↑  "Imani Jacqueline Brown (USA) – the Ujazdowski Castle Centre for Contemporary Art". *– the Ujazdowski Castle Centre for Contemporary Art* (yn Saesneg). Cyrchwyd 2021-04-24.
3. ↑  Brown, Imani Jacqueline. "bio — Imani Jacqueline Brown". *imanijacquelinebrown.net* (yn Saesneg). Cyrchwyd 2020-11-22.
4. ↑  "people - Sharjah Art Foundation". *sharjahart.org*. Cyrchwyd 2021-04-24."people - Sharjah Art Foundation". *sharjahart.org*. Retrieved 2021-04-24.
5. ↑  "Forensic Architecture". *forensic-architecture.org*. Cyrchwyd 2021-04-24.
6. ↑  "Imani Jacqueline Brown". *Goldsmiths, University of London* (yn Saesneg). Cyrchwyd 2021-04-24.
7. ↑  Brown, Imani Jacqueline. "bio — Imani Jacqueline Brown". *imanijacquelinebrown.net* (yn Saesneg). Cyrchwyd 2020-11-22.Brown, Imani Jacqueline. "bio — Imani Jacqueline Brown". *imanijacquelinebrown.net*. Retrieved 2020-11-22.
8. ↑  "Imani Jacqueline Brown". *The Alliance* (yn Saesneg). Cyrchwyd 2020-11-22.
9. ↑  "Open Society Fellowship". *www.opensocietyfoundations.org* (yn Saesneg). Cyrchwyd 2020-11-22.
10. ↑  "Open Society Fellowship". *www.opensocietyfoundations.org* (yn Saesneg). Cyrchwyd 2020-11-22.
11. ↑  "Fossil Free Fest – #fossilfreeculture". *www.fossilfreefest.org*. Cyrchwyd 2020-11-22.
12. ↑  "Imani Jacqueline Brown". Cyrchwyd 2020-11-22.
13. ↑  "Imani Jacqueline Brown - Fellowship - Council". *www.council.art* (yn Saesneg). Archifwyd o'r gwreiddiol ar 2020-08-04. Cyrchwyd 2020-11-22.
14. ↑  "Goldsmith, University of London" (yn Saesneg). Cyrchwyd 2020-11-22.
15. ↑  "About Antenna". *Antenna.Works* (yn Saesneg). Cyrchwyd 2020-11-23.
16. ↑  "Goldsmith, University of London" (yn Saesneg). Cyrchwyd 2020-11-22."Goldsmith, University of London". Retrieved 2020-11-22.
17. ↑  "Imani Jacqueline Brown". *The Alliance* (yn Saesneg). Cyrchwyd 2020-11-22."Imani Jacqueline Brown". *The Alliance*. Retrieved 2020-11-22.

|  |  |
| --- | --- |
| Awdurdod | 
* VIAF: 789155953616542630009
* GND: 1187267104

 |